Мы махуэхэм
Дыгъэгъазэм и 3, щэбэт
Ныкъуэдыкъуэхэм я дунейпсо махуэщ. ООН-м и Ассамблее Нэхъыщхьэм 1992 гъэм къищта унафэм ипкъ иткIэ ягъэуващ.
Компьютер графикэм и дунейпсо махуэщ
Пестицидхэр къагъэсэбэпу мыдэным и дунейпсо махуэщ
Урысей Федерацэм щагъэлъапIэ Юристым и махуэр
Зи Хэкур зыхъумэжурэ хэкIуэда Сэлэт МыцIыхум и махуэщ
1586 гъэм Америкэм кърашри Европэм кIэртIофыр япэу къашащ.
1621 гъэм Галилей Галилео узэплъыр хуэдэ 32-кIэ нэхъ ину уэзыгъэ-лъагъу телескоп ищIащ.
1865 гъэм къызэрагъэпэщащ щIыр зехьэным, мэзхэр гъэкIыным хуэгъэпса академие, Пётр Езанэм и цIэри фIащауэ щытащ. Иджыпсту ар УФ-м и мызакъуэу, дунейми и еджапIэ нэхъыфIхэм хабжэ, Тимирязевым и цIэр зезыхьэ мэкъумэш академиерщ.
Италием щыщ композитор цIэрыIуэ Ротэ Нино къызэралъхурэ илъэси 105-рэ ирокъу.
Урысей актрисэ, РСФСР-м и цIыхубэ артисткэ Дорошинэ Нинэ и ныбжьыр илъэс 83-рэ ирокъу.
Географие щIэныгъэхэм я доктор, Дамаск къэрал университетым и профессор Абдул-Сэлам (Лаш) Адыл и ныбжьыр илъэс 83-рэ ирокъу.
Истамбыл щыпсэу уэрэдус, уэрэджыIакIуэ, КъБР-м щэнхабзэмкIэ щIыхь зиIэ и лэжьакIуэ Къущхьэ Догъэн и ныбжьыр илъэс 60 ирокъу.
Тележурналист, Дунейпсо Арткомитетым и саугъэтыр зрата Токъмакъ Светланэ къыщалъхуа махуэщ.
Урысей хоккеист, Олимп джэгухэм тIэунейрэ я чемпион хъуа Ларионов Игорь и ныбжьыр илъэс 56-рэ ирокъу.
Философие щIэныгъэхэм я док- тор, экономикэмрэ управленэмкIэ институту Псыхуабэ дэтым и профессор КъуэщIысокъуэ Заурбэч и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 — 7, жэщым щIыIэр градуси 4 щы_хъунущ.
Дыгъэгъазэм и 4, тхьэмахуэ
1717 гъэм Астрэхъан губерниер къызэрагъэпэщащ
1791 гъэм Лондон къыщыдэкIащ «Обсервер» газетым и япэ номерыр.
1930 гъэм Цюрих дэт техникэ еджапIэ нэхъыщхьэм и профессор Паули Вольфганг нейтроныр зэрыщыIэр къихутащ.
1946 гъэм Москва щызэпкъралъхьащ «Москвич-400» лIэужьыгъуэм и япэ автомобилыр.
1993 гъэм «Яблоко» политикэ зэгухьэныгъэр къызэрагъэпэщащ.
2009 гъэм дунейм ехыжащ совет киноактёр цIэрыIуэ, СССР-м и цIыхубэ артист, Социалист Лэжьыгъэм и ЛIыхъужь, СССР-м и Къэрал саугъэтыр зрата Тихонов Вячеслав.
УэрэджыIакIуэ, КъБАССР-м щIыхь зиIэ и артист Ало ЛутIэ къызэралъхурэ илъэси 109-рэ ирокъу.
Адыгей усакIуэ, тхакIуэ, драматург Тхьэркъуахъуэ Мэжид къызэралъхурэ илъэс 89-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр граду-си 3, жэщым щIыIэр градуси 4 — 2 щыхъунущ.
Дыгъэгъазэм и 5, блыщхьэ
Урысейм и Дзэ щIыхьым и махуэщ t1941 гъэм советыдзэхэм Москва деж нэмыцэ зэрыпхъуакIуэхэр щрагъэкIуэтыжу хуежьащ.
1929 гъэм Таджик ССР-р къызэрагъэпэщащ.
1936 гъэм СССР-м и етIуанэ Конституцэр къащтащ. Ар тхыдэм хыхьащ «Сталиным и Конституцэ» цIэр иIэу. А махуэ дыдэм Къэзахъ Къыргъыз АССР-хэм союз республикэ статусыр иратащ, апхуэдэуи Коми Марий, Къэбэрдей-Балъкъэр, Осетие Ищхъэрэ, Шэшэн-Ингуш щIыналъэхэри автономнэ республикэ хъуахэщ.
1942 гъэм Къэбэрдей-Балъкъэрым и партизанхэр Лэскэн Езанэм щыIэ нэмыцэ быдапIэм теуащ, хэщIыныгъэшхуи иратащ.
1946 гъэм Нью-Йорк къалэм (США) ООН-м и хэщIапIэр зэпымыууэ щыIэну ягъэуващ.
1957 гъэм Ленинград деж псым щытрагъэхьащ «Ленин» мылкъутэ атом кхъухьыр.
Урыс усакIуэ, дипломат Тютчев Фёдор къызэралъхурэ илъэс 213-рэ ирокъу.
США-м щыщ кинорежиссёр, дуней псом щыIэрыIуэ мультфильм куэд дыдэ тезыха Дисней Уолт къызэралъхурэ илъэси 115-рэ ирокъу.
Тхыдэ щIэныгъэхэм я доктор, КъБКъУ-м и профессор, ЩIДАА-м и академик, УФ-ми КъБР-ми щIэныгъэхэмкIэ щIыхь зиIэ я лэжьакIуэ Къумыкъу Тыгъуэн къызэралъхурэ илъэс 89-рэ ирокъу.
Авар тхакIуэ, Дагъыстэным и цIыхубэ усакIуэ Алиевэ Фазу къызэралъхурэ илъэс 84-рэ ирокъу.
Физико-математикэ щIэныгъэхэм я доктор, КъБКъУ-м и профессор, ЩIДАА-м и академик икIи и президент, РАЕН-м и академик, УФ-м, КъБР-м, КъШР-м, АР-м щIэныгъэхэмкIэ щIыхь зиIэ я лэжьакIуэ Нэхущ Iэдэм и ныбжьыр илъэс 78-рэ ирокъу.
Урысей актрисэ, УФ-м и цIыхубэ артисткэ Руслановэ Нинэ и ныбжьыр илъэс 71-рэ ирокъу.
Испанием щыщ оперэ уэрэджыIакIуэ цIэрыIуэ Каррерас Хосе и ныбжьыр илъэс 70 ирокъу.
«Адыгэ псалъэ» газетым и редак-тор нэхъыщхьэм и къуэдзэ, КъБР-м щIыхь зиIэ и журналист Жыласэ Заурбэч и ныбжьыр илъэс 56-рэ ирокъу.
Франджы уэрэджыIакIуэ, актрисэ цIэрыуIэ Каас Патрисие и ныбжьыр илъэс 50 ирокъу.
УэрэджыIакIуэ, АР-м, КъБР-м, КъШР-м щыхь зиIэ я артист Быщтэ (Быщтокъуэ) Азэмэт и ныбжьыр илъэс 25-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэс къыщесынущ. ЩIыIэр махуэм градуси 3 — 1, жэщым градуси 6 -5 щыхъунущ.
